## L’Institut Valencià de Cultura oferix en l’Arniches els espectacles ‘Playing Tom Waits’ i ‘Cuál es mi nombre?

*** La formació canadenca L’Orchestre d’Hommes-Orchestre presenta el seu espectacle *Playing Tom Waits* el divendres 29 de novembre, a les 20:30 hores
* El diumenge 1 de desembre, a les 12:00 hores, Da.Te Danza presenta *Cuál es mi nombre?*, Premi FETEN 2015 al millor espectacle per a la infància**

La Conselleria d’Educació, Cultura, Universitats i Ocupació, a través de l’Institut Valencià de Cultura, oferix este cap de setmana una programació amb una proposta internacional de música i circ i una altra de dansa-teatre per a públic familiar.

El divendres 29 de novembre, a les 20:30 hores arriba a Alacant la companyia canadenca L’Orchestre d’Hommes-Orchestre amb el seu espectacle *Playing Tom Waits* que, més que un concert, és un circ musical en el qual els seus intèrprets reactiven l’univers de Tom Waits amb flors i ganivets punxeguts.

L’Orchestre d’Hommes-Orchestre (L’Orquestra dels Hòmens Orquestra) naix a Quebec en 2002, establint les bases d’un verdader planter de les arts de l’espectacle: música, actuació, teatre de carrer o intervencions urbanes.

D’altra banda, el diumenge 1 de desembre, en sessió matinal per a públic familiar, a les 12:00 hores, la dansa inunda el Teatre Arniches amb la peça *Cuál es mi nombre?*, Premi FETEN 2015 al millor espectacle per a la infància i Premi Valeria Frabetti 2024 a Omar Meza per promoure les arts escèniques per a la infància.

La companyia Da.Te Danza partix de la idea que cada xiquet o xiqueta madura durant el camí. Així, el text i dramatúrgia que atorguen el fil conductor a la peça planteja, entre altres qüestions, el creixement personal del xiquet, la seua visió infantil de futur, la busca de la identitat, etcètera.

Da.Te Danza és una de les companyies més longeves de dansa a Andalusia, amb un projecte consolidat que es va originar l’any 1999. En la seua trajectòria ha visitat més de 21 països, 850 espais escènics i 418 ciutats. A més, ha estat present en innombrables programacions i festivals nacionals i internacionals.

Entrades a la venda [ací](https://ivc.gva.es/es/ivc/programacion-ivc/teatre-arniches-de-alacant).

Fecha: 27/11/2024